open-index/open-wikipedia-markdown huggingface dataset:
Arjen Robben

**Arjen Robben** (* 23. Jenna 1984 z Bedum, Provinz Groningen, Holland) is a hollendischa Fuassboispuila. Seit 2009 steht a ban FC Bayern Minga unta Vatrog.

Da Robben ko sowoi afm rechtn Fligl wiara afm linkn Fligl eigsetzt wean. Ban FC Bayern spuit a beispuisweis am rechtn Fligl un in da hollendischn Nationalejf hod a lange Zeit am linkn Fligl gspuit; ba da WM 2010 in Sidafrika hod a af oagnen Wunsch am linkn Fligl gspuit. Zwegn seina Schnejigkeit, seina Technik und Torgfealichkeit guit a ois oana vo de bestn Fliglspuija vo da Wejd.

## Im Netz

*
Valznerweiher

Da **Valznerweiher** is a eppa via Hekta grossa Weiher im Ostn vo Niamberg.

Da Fischboch is da Zuafluss vom Valznerweiher, da Goidboch ist da Obfluss. Boade san Nebmfliss vo da Pegnitz.

An Nama hod da Valznerweiher vo am aus Prag stammandn Bankier im 15. Joahundat griagt, an *Herdegen Valzner*, wo an Weiher ois Wossazuafua fia sein Eisnhamma vawendd hod.

Der Weiher wurde nach Herdegen Valzner benannt, einem aus Prag stammenden Bankier.

In da Neh vom Valnerweiher hod da Clubb sei Trainingsglanda.

## Literatua

* 
* 
*
Weiher

A **Weiher** (ausm Lateinischen *vivarium*, so vui wia „belebta Behejta“) is a kloans, stuis und natialichs Gwessa.

Im Untaschied zan See is a Flochgwessa kloana. In am Weiher kena dahea praktisch imma a hehare Wossapflanzna woxn. Im Vagleich zan kinstlich oglegtn Teich is a Weiher natialich entstondn. Im Untaschied zan temporean Timpe is a Weiher longlebig.
Sestrorezk

**Sestrorezk** (, finnisch: *Siestarjoki*, schwedisch: *Systerbäck*) is a Stod aun da Mindung vom Fluss Sestra in en Finnischn Meerbusn. De Stod is 35 Kilometa vom Stodzentrum vo Sankt Petersburg entfeant, in Richtung Noadwestn. Vawoitungstechnisch gheat Sestorezk zum Rajon *Kurort* in da Stod St. Petersburg.

De bekauntaste historische Sehsnwiadigkeit vo Sestrorezk is da Laundschoftspark *Dubki*, do wo u. a. im 18. Joahundat a Summaresidenz vom Peter in Großn gwen is.

## Gschicht

1643 is auf dem Gebiet vom heitign Sestrorezk a schwedische Oatschoft eawähnt wuan. 1714 hod da Zar Peter da Große do a Siedlung gründt, wo späda in Nauman Sestrorzk kriagt hod. De Stod is nochn Fluss Sestra so gnennt wuan; Sestrorezk haßt weatlich "Stod am Fluss Sestra".

## Im Netz

* Haamseitn vo da Stod (russisch)
* Sestrorezk auf ''mojgorod.ru'' (russisch)
Andrea Pirlo

**Andrea Pirlo** (* 19. Mai 1979 in Flero, Provinz Brescia, Italien) is a italienischa Fuaßboispuia. Er spuit im defensivn Mittelfeld, ois hängenda Spuimacha, fian AC Mailand und fia de Italienische Nationalmannschaft.

Sei sea guade Technik, Ibasicht und Spuiintelligenz wern ois seine hervorstechendstn Stärkn angesegn. Zudem macht a, vor ollem bei Freistößn, häufig durch sei Schussstärke und -präzision af si aufmerksam. In da italienischn Nationalmannschaft ibanimmt a in da Regl olle Eckbälle und Freistöße. Andrea Pirlo zeichnet sich, neben seiner waunsinns Technik und Spülintelligenz, vor oim aa dadurch aus, in wichtign Spuin (Wödmeisterschoft und Champions League Finals), de an großn Spuia ausmochn, präsent zum sei und Tore vorzubereitn oder zum erzülen.

## Im Netz

* Haamseitn
* 
* Einsatzdaten beim italienischen Verband
Bolschewist

De **Bolschewistn**, aa **Bolschewiki** (russisch: ; weatlich: „Meaheitla“) woan a Fraktion vo da *Sozialdemokratischen Orwatapartei vo Russland* (SDAPR). Im Gengsotz vo da Fraktion vo de Menschewiki, de wos fia a Mitgliedapartei woan, hom si de Bolschewistn fia a straff organisiate Kadapartei mit Berufsrevolutionärn ("Partei vo an neien Typ") eigsetzt. Des Zü woa a Revolution ois Diktatua vom Proletariat z vawiaklichn.

1952 is da Begriff *Bolschewiki* im offiziön Sprochbrauch vo da Sowjetunion obgschofft woan.

## Literatua
* François Furet: *Das Ende der Illusion. Der Kommunismus im 20. Jahrhundert*. ISBN 3-492-04038-1
* Leo Trotzki: ''Bolschewismus und Stalinismus''
* Bertrand Russell: *Die Praxis und Theorie des Bolschewismus*
* Alexander Berkman: *Der bolschewistische Mythos*
* Maurice Brinton: *Die Bolschewiki und die Arbeiterkontrolle: Der Staat und die Konterrevolution*

## Beleg
Enns (Fluss)

D' **Enns** is a sidlicher Neemfluss vo da Donau in Östareich. Sij is 254&nbsp;km long (nouch ejderne Beleg 320&nbsp;km) und bijdt im owalaff d'Grenzen vo dia Bundesländer owa- und Niadöstareich. Da mittlerne Oufluss vo iar betrougg durten 201&nbsp;m³/s, das durten scho an friaran 20. Jourhundeascht oanige Wossakrouftwerk baud wourn sand.

An owalaff stejd d' Enns oas vo dia groossen Längstoier vo dia Ostoipm dor - schau a: Soizach und Inn - und gleichzeidig dia geoloogische Grenzen zwischen dia kristoilinen Zentroioipm und dia nerdlichen Koikoipm.
Craimoosweiher

Da **Craimoosweiher** is a Sää in da Nachn vo Schnobewaid im obafrenggischn Landkroas Bareid.

## Log

Da Sää liegt rund drei Kilometa sidli vo Craißen (*Creußen*) und umara 8,5 Kilometa neadli vo da Stod Pegnitz, an da B . Sidwestli vom Weiher liegt Craimoos, a Gmoatei vom Moakt Schnabelwaid.

## Datn

Da Sää hod a Leng vo umara 660 Meta und a Broadn vo umara 180 Meta. De Wossaflechn vo umara 15 ha. Damid is des da gresste Teich im Landkroas Bareid. Ea liegt af oana Häh vo 447,5 m und liegt genau af da Wossascheidn vom Moa und *Pegnitz*.

## Im Netz

* Der Craimoosweiher
* FFH-Gebiet Craimoosweiher
Hükaring

**Hükaring** (amtli *Hilkering*) is a Ortschaft in da Gmoa Hortkircha (amtli *Hartkirchen*) in Oberösterreich im Beziak Efading im Hausruckviadl.

A Sehnswiadigkeit vo Hükaring is de Woifoatskircha. De Kircha is in heilign Johannes in Täufa gweicht. Da Bau is oaschiffig und in de wesentlichn Bauteu spodgotisch. De heitige Kirch is 1514 auf an gotischn Grundriss entstaundn und is 1750 barockisiat wuan. De Ortschoft Hükaring stammt aus da easchtn boarischn Besiedlungswön am Beginn vom 6. Joahundat.

## Im Netz

*  Hoamseitn vo da Gmoa Hortkircha
Enns (Begriffsklearung)

**Enns** steet fia:
* Enns, Stod im Bundeslond owaestareich in Östareich
* Enns (Fluss), sidlicher Neemfluss vo da Doaner in Östareich

**Enns** is ausserdem da Nom vo
* Abram B. Enns (* 1887; † noch 1987), Kuiturwissenschoftler
* Fernando Enns (* 1964), Theolog
Eibsee

Da **Eibsee** is a See 9&nbsp;km sidwestle vo Garmisch-Patakurch untahoib (3,5&nbsp;km neadle) vo da Zugspitz im Wedastoagebiag in Bayern. Ea gheat zua Gmoa Grainau und is im Privatbesitz.

Im Nordostn is da 4,8 ha grosse und 26 Meta diafe Untasse duach a 50 Meta broade und nua 0,5 Meta diafe Engstej vom Hapttei vom See, am Weitsee, fost otrennt.

## Insln

Im Eibsee liegn je noch Zejweis ocht bis nein kloane Insln entlong vo da Nordseitn, mit oana Gsamtflechn vo eppe 1,2 Hektar ba mittlam Wossastond. Vo West af Ost, mit Flechnogob:

Nua de kloanste Insl, *Stoabichl*, 50 Meta sidestle vo da Sasseninsl, buidt koa oagnas Flurstickl. Stoabichl besteht gnau gnumma aus oam gressan Fejsninsal mit rund 400 m2, und am kloanan z Meta sidle vo da Sidostspitzn mit  10 m2.

In da kloan Hoizblockhittn af da Maximiliansinsl wean ob und zua standesamtliche Hozatn duachgfiaht. Dozua miassn de Beteiligtn mit Ruadabootn af de Insl kumma.

## Galerie


Datei:Eibsee Blick.jpg|Blick afn Eibsee vo da Zugspitz aus
Datei:Eibsee (Seilbahnfahrt).jpg|Seibohfoart vo da Zugspitz Richtung Eibsee
Datei:Frillensee 1.JPG|Frillensee mit da Zugspitz im Hintagrund
Datei:Eibsee & Zugspitze.jpg|Blick afn Eibsee mit da Zugspitz im Hintagrund
Datei:Eibsee Wasser.jpg|Blick iwan Eibsee
Datei:Ammergauer Alpen 1.jpg|Blick vom Eibsee af de Ammergaua Oipn


## Schau aa

* Listn vo Seen in Bayern

## Im Netz
*
Grundlosa See

Da **Grundlose See** is a nua 0,3 Hektar grossa See im Lienzinger Fuiz, 640&nbsp;Meta WNW vom Weiler Lienzing vo da Gmoa Gstod am Cheamsee, bzw. 1,3 Kilometa WNW vom westlichn Cheamseeufa vo Gollenshausen am Cheamsee. Da See misst eppa 100 Meta vo Nordn af Sidn, und is bis za 56 Meta broad.

Da kloane See entwessat af Ostn iwan Lienzinga Boch und an Sölla Boch neadlich vo Gollenshausen in an Chiemsee, ban Weiler Lambach, wo scho zua Nochbagmoa gheat. An Sölla Boch hot ma nochm Weila Söll (unmittlbor neadlich vn Gollenshausen) gnennt.
Schwansee

Da **Schwansee** liegt im Landkroas Ostoigai in Bayern sidestlich vo Füssen im Gmoagebiet vo Schwangau und in unmittlbora Neh vo de Kinischlessa Hohenschwangau und Neischwanstoa, und 400 Meta neadle vom Oipsee. Seit 1956 gheat a zan Landschaftsschutzgebiet „Oipsee, Schwansee und Faulenbocha Toi“. Da See is Oagntum vom Freistoot Bayern. Fia de Vawoitung is de *Bayerische Verwaltung der staatlichen Schlösser, Gärten und Seen* zuastendig.

Im 19. Joarhundat is da Schwansee mit dena Moor, Feichtwiesn und Koikmogarasn vo da Umgebung in a Parklandschaft eibezogn worn, de wo zan Schloss Hohenschwangau gheat hod. Dea **Schwanseepark** is im Auftrag vom de Wittelsbocha nochm Plan vom Peter Joseph Lenné oglegt worn, is heit owa stoark zuagwoxn.

Heitzdog wead da Schwansee im Summa ois Bodesee und im Winta zan Schlittschualaffa gnutzt - sowoi vo de Oaheimischn wiara vo de Touristn.


Füssen - Schwansee bei Hohenschwangau.jpg
Easchte Nationa

Mit **Easchte Nationa** (englisch: **First Nations**, franzesisch: **Premières nations**) wean de Indiana (indigenen Vejka) in Kanada bezeichnet. Davo ausgenumma san de *Métis* (Mischlinge vo Cree und vo Eiropäan) und de Inuit. Wenn de Métis und de Cree mitgmoant san, dann sogt ma ob und zua *First Peoples* (Easchte Vejka) oda *Aboriginal Peoples* (Vejka vo Ureiwohnan).

Da Begriff First Nations is woi easch Ofang vo de 1980a Joa auftaucht. Damit is a Begriff gschoffa woan, dea wo si vo de emfois gebraichlichn Begriffn *Indian Tribe* oda *Band* deitlich untascheidn tuat. Vua oim wos de juristische Konsequenz betrifft. A Nation ko si aufs Vejkarecht beruafn, a ethnische Gruppn nua auf an Mindaheitnschutz.

Zua Zeit gibts an Trend, dass de Indiana vo da USA, de wo in da Regl ois American Indians oda Native Americas gnennt wean, analog zu de First Nations ois First Americans bezeichnet wean.

## Literatua

* Yale D. Belanger: *Aboriginal Self-Government in Canada: Current Trends and Issues.* Purich Publishing Ltd, 3. Auflog, Saskatoon 2008, ISBN 978-1-895830-32-3.
* Calvin Helin: *Dances with Dependency: Out of Poverty through Self-Reliance*, Orca Spirit 2007
* Wayne Warry: *Ending Denial: Understanding Aboriginal Issues*, University of Toronto Press 2009
* Pamela Williamson, John A. Roberts: *First Nation Peoples*, 2. Aufl. Toronto 2004 (Google Book)
* Larry J. Zimmerman: *American Indians: The First Nations: Native North American Life, Myth and Art*. Duncan Baird Publishers, 2003, ISBN 1-904292-74-7

## Im Netz

* firstnations.de (Linksammlung)
Spicka

**Spicka** (aa *Spickn* oda *Spickan*; (d)englisch: Darts) is a Gschicklichkeitsspui und Spuatoat, ba dea wos mit klaan Pfeun (*Spicka, Darts*) auf a runde Scheim gwuafn wiad.

## Gschicht

Woascheinlich kummt des Spui aus England, nix genauas waass ma no ned. De Spicka (*Darts*) woan friacha pfeuähnliche Woffn, de wos in China im 5. Joahundat vua unsara Zeitrechnung scho vawendt wuan san. De Rema hom a klaane Wuafpfeu, de "Plumbata" ois Woffn vawendt. De Plumbata woan mit Blei beschwaat und mit an Widahokn ausgrist. In Fraunkreich san Spick (*Darts*) bis in de Neizeit eine, zan Schlochtn vawendt wuan.

## Beleg


## Im Netz
Tomahawk

Da **Tomahawk** is de traditionelle Streitaxt und a Oizweck-Weakzeig vo de Indiana gwen. Ois Weakzeig hod da Tomahawk bis zum heitign Tog sei Bedeitung dahoidn; vo da US-Army wead da Tomahawk zua Zeit aa ois effektive Nohkampfwoffn eigsetzt.

Ea besteht wia ra Hockn aus an Schoft und an Kopf. Da Schoft is ebba 25 bis 50&nbsp;cm long und is moast ausn Hoiz vom Hickory-Baam gmocht. Da Kopf woa uaspringlich aus Stoa oda Obsidian (Vuikan-Glos), noch Okumft vo de Eiropäa in Amerika aa aus Eisn oda Messing.

## Gschicht

Da Nom Tomahawk kimmt aus de Algonkin-Sprochn vo "tamahak" or "tamahakan". Des Woat is nacha vo eiropäischn Amerikanan anglisiat woan. Es hod woascheinlich sowoi Stoa-Hockn ois aa Stoa-Kein gmoant und zwoa jede Foam davo. Da Tomahawk woa scho imma a Wuaf- und Hieb-Woffn und a Weakzeig zgleich.

Da Tomahawk woa a wichtigs Symboi fian Kriag bzw. Kriagszuastand. Ea hod aa a rituelle Bedeitung ghobt. Des symbolische Vagrobm und Ausgrobm vom Tomahawk bei de Indiana is im Boarischn zum gfligltn Woat woan. "S Kriagsbeil begrobm", moant uaspringlich "Friedn schliassn", im Boarischn "an Streit beiglegn". "S Kriagsbeil ausgrobm", hoasst uaspringlich "Kriag fiahn", heit "an Streit ofanga". Es is owa umstrittn, ob de Indiana de Tomahawk je vagrom ham.

Es hod a Tomahawks gebm, wo Woffn und Friednspfeifn gleichzeitig woan, da sognennte "Pfeifntomahawk", dea wo zum beliabtasten Tomahawk ibahapts woan is. Es hod aa a symbolische Bedeitung ghobt, ob ma am Gegniwa ein Pfeifnkopf oda de Klinga highoidn hod.

## Heitige Vawendung

Da Tomahawk is heit wieda a beliabts Oizweck-Weakzeig. Es gibt vui vaschiedane Heastella.

Da Tomahawk hod sogoa wieda a militärische Bedeitung griagt. In da US-Army wead a modeana Tomahawk ois Oizweckweakzeig und ois Nohkampfwoffn eigsetzt. Zua Zeit aa in Afganistan.

"Tomahawk-Weafn" is a Sportoat, wo ned nua vo Retrogruppm ausgfiaht wead, sundan aa vo Kampfsportohengan wia z. B. vom Okichitaw, de wo Tomahawk-Kampftechnikn trainian.

## Galerie


Datei:Tomakawk.jpg|A Pfeifntomahawk (19. Joahundat)
File:Tomahawk Nima1.JPG|Nochbuidung vo an traditionelln Tomahawk
File:Afraid of hawk.jpg|A Tomahawk ois Woffn
File:Tomahawk (PSF).png|De Evolution vom Tomahawk; vo rechts (Wuafkein) noch links (Hockn)
File:Lchansen.jpg|Modeana Tomahawk vom L.C. Hansen
File:Winklerhawk.jpg|Modeane Tomahawk (Oizweckweakzeig und Nohkampfwoffn fia d US-Army)


## Schau aa

* Broadhogg, Hogg mit an broadn Bladdl
* Dexel, haufeamige Hogg
* Grompm, Spitzhogg und Hau in oam
* Hagge, kloane Hogg
* Hau (Fejdhau, Fejdhogg)
* Hogg, aa Hogga oda Hoggn
* Schnoatbrax, aa *Sope*, fias Beweng vo Baam

## Beleg



## Im Netz

* RMJ Tactical Tomahawk
Indiana

**Indiana** (dt.: **Indianer**) is de Sammebezeichnung fia de Uaeiwohna (Indigene Vejka vo Amerika. Des san de Vejka, de wo scho voa 1492 Amerika bsiedld ghod hom, oiso bevoa de Eiropäa kemma san. Ned za de Indiana zejd wean de Inuit und ondane Vejka vo de arktischn Gebiete und vo de Pazifikinsln.

De Voafoahn vo de Indiana san in friahgschichtlicha Zeid vo Asien (meglichaweis aa vo ondan Kontinentn) af Amerika kemma und hom do vui vaschiedane Kuituan und Sprochn entwickld. *Indiana* is a Sammebezeichnung vo de Eiropäa, de Vejka sejm kenna so a Sammebezeichnung ned.

De Voafoahn vo de heiting Indiana gejtn ois de easchtn menschlichn Bewohna vo Amerika, weahnd de Inuit eascht Tausnde Joar spada kemma san.

## Im Netz
Heuschreck

Unter  **Haihupfer** (Raum Bózn), **Haipóck** (Zillertål, Defreggn), **Haischråk** (Vinschgau), **Haischreck** sein Insektn aus die Familien va die „Feldheuschrecken“ (Acrididae), „Dornschrecken“ (Tetrigidae) unt „Laubheuschrecken“ (Tettigoniidae) zsåmmengfåsst, weil sie goaße Éhnlichkeitn mitnånt håbm. Der Vólksmunt unterscheidet, wia man sigg,  nét nåch Kriterien wia’s die Zoológn måchn. Die léstn håm in Unterschied zu die åndern zwoa gånz långe Anténnen, lénger wia der Kérper selber; die Weibelen óft an auffålletn Légeapparat. Die „Dornschrecken“ unterscheidet man va die „Feldheuschrecken“ durch ihrn lången Prustschilt, sie sein pan Tåg unterwégs, nét pa der Démmrung óder die Nåcht, wia viele Dórnschréckn. Ob die weanig auffålletn „Höhlenschrecken“ (Rhaphidophoridae) in Volksmunt aa zu die Haischréckn (Haipéck, Haihupfer) grechnt wern, driber liegn koane Informazónen vór.

Va die drei erstn unterscheidet aa der Vólksmunt die Grilln (Gryllidae) unt die Wern (Gryllotalpidae, Maulwurfsgrillen), óbwóhl sie ålle zu der Kategorie va die „Springschrecken“ (Saltatoria) ghearn.
Jakob Hutter

Nåch **Jakob Hutter** (óder Huter) sein die Hutterer benånnt, dé wégn der Verfólgung nåch Ósteurópa åhaudn håm gmiaßt unt seit der zweitn Hälfte van 19. Jåhrhundert in Nórdamerika lébm.

Er isch um 1500 in Weiler Moos pa St. Lorénzn in Pustertål gepórn, zem (dort) steaht hait nó sei Gepurtshaus. Hutter isch a Prédiger van „Täufertum“ gwésn unt déswégn va der Óbrigkeit verfólgg gwórtn (Ferdinand I.). Man håt’n nåch långer Suacherei gfuntn und vór’n Gericht gstéllt. Er isch zåmp (trótz) die gånzn Torturn va seiner Iberzeigung nét ågwichn unt déswégn 1536 in Innschprugg afn Scheiterhaufn verprénnt gwurtn. In Innschprugg isch a Stråßn nåch ihm penånnt.

## Im Netz

http://de.wikibooks.org/wiki/Entstehungsgeschichte_der_Hutterer
Reimmichls Volkskalender

Seit 1925 erscheint pan Tyrolia-Verlåg ålle Jåhr in Puachfórm dr **Reimmichl-Kaléndr**, wia’r in Vólksmunt hoaßt. Es håndlt sich eingglich um an Jåhrpuach. Der Grindr Sebastian Rieger (Reimmichl) håt als Grindungszwéck ångébm: „... den Tiroler Geist im Volk zu pflegen, dass er nicht matt und flau wird, dass er in aller Ewigkeit nicht auszieht ...“

Af dr Titlseit sein ålm die Drei Kinig drauf. Af die erstn Seitn sein die Kalendrplattlen, drnåch kémmen Gschichtn, Gedichtlen unt Pildr. Normalrweis isch aa a Gschicht van Sebastian Rieger selbr drpei. Drhintr isch a Rickplick afn léschtn Jåhr unt weitre Informaziónen, Werbung.

Óbwóhl Tiról 1919 politisch toalt gwurtn isch, håt’s pis 1945 ålle Jåhr oan Kaléndr gém; seit 1946 gip’s fir Sidtiról unt Nórdtiról an extrane Ausgåb. Die Sidtirólr Ausgåb erscheint in Athesia -Verlåg. Die sel van Jåhr 2012 isch z. B. 320 Seitn dick, drvón måcht dr Reimmichl-Roman a påår Dutznt Seitn aus.

## Piachr
* Hans Brugger: Der Pfarrer von Tirol. Reimmichl und seine Geschichten, Innsbruck 1972

## Link
* Mehr ibern Kalendr
Schwobmoita

**Schwobmoita** hoassn de Lemsjoar vo om Schwobm ob'm viazigsdn Gebuatsdog. Es wead gsogd, doss da Schwob eascht mid 40 Joar gscheit wead. Domid wead dena Schwobm untastejd, doss se Spodzinda waradn.

In Bodn-Wiattmbeag und Boarisch-Schwobm wead dohea da viazigsde Gebuatsdog oft gonz bsondas gfeiad. Es wead nacha draf ogspuid, doss etz ban Schwob de Gscheidheit und Weisheit schlogoatig eihsezd.

Intressant is in im Zammhong, doss de Schwobm on Spott positiv umdeidd hom und ois Identifikazionssymboi vawendn. A lebendiga Ausdruck dofia san de Sprich:

* *Spott:* „A Schwob wead eascht mid viazge gscheid“ 
* *Umdeitung:* „Mia Schwobm wean mid viarzge gscheid, de ondan ned in Ewigkeit.“

## Schau aa

* De Siem Schwobm

## Im Netz
* Schwobmoita af petermangold.de
* Früher Abschied
* Friedrich Rückert – Gedicht: Schwabenalter
Woifa

D**'Woifa** (**Wolfach**) is a kloana Fluss in Niedabayern. Entspringa duada in da Natt vo Woifakiacha, is um de 30&nbsp;km lang und fliaßt duach de Gebiete vo da Gmoa Hoaba, am Moak Otnbuag und da Stod Veizhof, wora dann vo rechts a d'Doana eimind.

Woifakiacha hod ma noch da Woifa so gnennt. De Quejn vo da Woifa liegt bei Brunndobe sidle vo Woifakiacha in da Gmoa Hoaba.

## Zuafliss

* Hörbach (links)
* Mühlbach (rechts)
* Thillbach (links)
* Reisbacher Bach (rechts)
* Würdinger Bach (rechts)
* Iglbo (links)
* Röhrnbach (rechts)

## Beleg
Schwobmkinda

**Schwobmkinda** oda **Hiatakinda** (dt.: **Schwabenkinder** oder **Hütekinder**) san de Beagbauankinda aus Vorarlberg, Tirol, Südtirol und da Schweiz gnennt worn, wo in friaran Joarhundatn Kindaorwat leistn ham miassn. Jeds Fruahjoar san de Schwobmkinda duach de Oipn za de Kindameakte, vor oim af Obaschwobm, zogn und san do ois Saisonorwata an Bauan vamittln worn.

Zan easchtn Moi is des "Schwobmgeh" im 16. und 17. Joarhundat eawehnt worn. Im 19. Joarhundad hods an Hehpunkt eareicht. S wead gschetzt, dass domois Joar fia Joar fimf- bis sextausnd Kinda ois Hiatabuama, Knecht oda Magd af fremdn Hef gorwat ham. De Kindameakte san eascht 1915 oschfofft worn, s "Schwobmgeh" hod owa eascht 1921 schnej ognumma, wiar in Wiattmberg de Schuipflicht fia auslendische Kinda eigfiaht worn is.

Hintagrund wor de Ormut vo de Beagbauan in de Oipn-Gebiete.

## Im Netz

* Begleittext zur Ausstellung „Schwabenkinder - Vorarlberger, Tiroler und Graubündner Kinder als Arbeitskräfte in Oberschwaben“, Ravensburg 1998
* Schwobmkinda in da Aussaferna Gschicht
* Bericht iwas Schwobmgeh
Paulaner

De **Paulaner Brauerei** GmbH & Co. KG is a Brauarei z Minga.

Da Ausstoß liegt momentan um de 3.000.000 Hektoliter, wobei ma do de ganze Brauereigruppm seng muaß.

De Paulaner Brauereigruppm besteht aus Paulaner, Hacker-Pschorr, Hopf, Auerbrei und Thurn & Taxis.

Außerdem gheat Interdrink und Hubauer dazua. Genauso de Paulaner Bräuhaus Consult.

Paulaner is oane vo de zehn gräßtn Brauareien in Deitschland und de zwoatgräßte in Bayern.

Außerdem de gräßte in der Landeshaptstod Minga.

Regional lasst se außerhoib vo Minga eher de Markn Hacker-Pschorr vamarktn.

Paulaner is aa bekannt fia sein "Starkbieranstich am Nockherberg" wo de Politiker dableckt wean.

## Im Netz

* Hoamseitn vo Paulaner
Brauarei

A **Brauarei** (dt.: **Brauerei**) is a Betrieb bzw. Gebaide, wo voa oim Bia braud wead.

S gibd vaschiedane Typn vo Brauarein, de wo untaschiedliche *Soatn* vo Bia noch vaschiedanan Vafoahrn heastejn.

Ois ejdasde, no existiande, Brauarei vo da Wejd guit de *[[Bayerische Staatsbrauerei Weihenstephan]]* z Freising. De is seit 1050 in Betrieb.

## Schau aa

* Listn vo de Brauarein in Bayern

## Literatua

* Hans Pfeifer: *Das Bier von hier* (Unternehmen). In: Capital 3/92, S. 91 ff.
* Ralf Rüffle: *Brauereiführer Hessen, Rheinland-Pfalz und Saarland*. 144 Seiten. Media Kontor, Stuttgart 2004, ISBN 3-936685-02-9

## Im Netz

* Gesellschaft für Geschichte des Brauwesens e.V. (''GGB'')
* De gressdn Brauareigrupp vo da Wejd
Okichitaw

**Okichitaw** is a Kampfkunst, de wo auf de Kampftechnikn vo de Easchte Nationa Cree-Indiana aufbaut.  Begrindt woan is Okichitaw vom Kanadia George J. Lépine.

## Gschicht

Da Lépine hod si vo seina Jugend o, mitn traditionelln, indianischn Ringkampf, Tomahawk-Weafn und indianischn Nohkampftechnikn befosst (*miche che kiske*).

In de friahn 1990a Joa hod a ogfongt olle Technikn z dokumentian und z systematisian, do draus  is des heitige Okichitaw woan. Des Haupt-Trainings-Center (*mistiko kamik*) fias Okichitaw is des *Native Canadian Centre* vo Toronto.

## Beleg


## Im Netz
* Hoamseitn vom Okichitaw
* Native Canadian Center of Toronto
* World Martial Arts Union: ''Oki Chi Taw''
Friednspfeifn

De **Friednspfeifn** (in Lakota: *Chanunpa Wakan*) oda **Kalumet** is a Pfeifn fia Zeremonien, de wo vo bestimmtn Vejkan vo de noadamerikanischn Indiana vawendt woan is. Traditionej is de "Heilige Pfeifn" graucht woan, um Vaträge, Obmochunga und Freindschoftn z bekräftign oda fia religiese Rituale. Eiropäische Siedla ham an Begriff "Friednspfeifn" prägt, weis an heilign Aspekt zeascht goa ned woargnumma ham.

De Friednspfeifn is a heit no a oigmoans Symboi fia de Streitschlichtung.

## Ritual

Ban Stopfn vo da Kalumet wead Siassgros und Soibei vabrennt. Da Rauch soi guade Energie oziagn und schlechte Geista vatreim. De Heilige Pfeifn wead zeascht von Noadn noch Sidn und vo Ostn noch Westn duachn Rauch zong und nacha in olle Himmesrichtunga (aa zan Himme und zua Eadn) ghoidn. Eascht dann wead de Pfeifn ozindt und es wean via Zig fia de Grossvodan vo de via Himmesrichtunga gnumma. Nacha wead de Pfeifn im Uazoagasinn duachn Kroas vo de Vasammetn weida greicht.

## Kalumet und Tomahawk

De beliabtaste Foam vom Tomahawk is bei de Indiana s Pfeifntomahawk gwen, des wo a Tomahawk und a Kalumet gleichzeiti woa.

## Galerie


File:Calumet2 (PSF).jpg|Kalumet
File:Chief Good Boy smoking.jpg|Haiptling "Good Boy" mit Pfeifal
Datei:Indianerpfeifen.jpg|indianische Pfeifn
Datei:Tomakawk.jpg|A Pfeifntomahawk (Klinga zoagt nach untn, Pfeifnkopf nach obn)
File:Ye Olde Curiosity Shop 1916 catalog p. 27.jpg|Pfeifntoamahawk, Kalumet, Wuafkein


## Schau aa

* Indiana

## Im Netz

* Pipestone County Museum
* INDIAN CALUMET: The Pipe of Peace
Sundanz

Da **Sundanz** oda **Sunnadanz** is a religiese Zeremonie vo de noadamerikanischn Indiana. Jeda Stamm hod seine oagna Praktikn ghobt. Es gibt owa aa vui Gmoasamkeitn: De traditonejn Drommen, de Friednspfeifn, Betn, Fostn, des Duachstechn vo da Haut an da Brust oda am Bugl fia de Manna und an de Oam fia de Weiwa.

## Beschreiwung
Dea Plotz wo de Zeremonie stottfindt, symbolisiaa as Universum und en Bezug vom Menschn zum Grossn Geist. Drei bis via Dog long wead gfost, glittn, bädt und de Teinehma danzn ian rituejn Danz ums Zentrum und zum Zentrum hii. Des repräsentiad an Vasuach vom Menschn mitn Schepfa a Vabindung heazstejn.

De korrekte Ausfiahrung vom Danz sichat s Iwalebm vom Stamm un de Eaneiarung vo da Wejd.

## Im Netz
* American Ethnography -- The vision in Plains culture
* Slideshow on the Sun Dance religion
* Sundance - an explanation
* Danse du soleil
Mokasin

Da **Mokasin** is a Schuah, dea wo aus woachn Leda gmocht is. Da klassische Mokasin is a Schlipfa und wead aus nua oan Stickl Leda gmocht; vo Ziaelementn amoi obgseng. Da Mokasin guit ois as ejtaste Schuahmodell vo da Wejd. Es is da traditionelle Schuah vo de Indiana gwen.

Des Woat *Mokasin* kimmt aus da Algonkischn Sproch Powhatan und hod do *makasin* ghoassn..

Da Mokasin hoit ned long, deshoib is a vo de Indiana imma auf Voarot produziat woan. Des Mocha vo de Schuah woa imma Soch vo de Weiwaleit.

## Beleg


## Literatua
* Helge Sternke: *Alles über Herrenschuhe*, Nicolai Verlag, Berlin, 560 S., 450 Abb., 2006,  ISBN 3-89479-252-3.

## Im Netz
* 
*Dr. Lothar Dräger - Mokassins
*Die einzelnen Arbeitsschritte der Herstellung eines Mokassins
Fraunberg

**Fraunberg** is a Gmoa im obabayrischen Landkroas Ardeng. Fia de nochhoitige Gmoaentwicklung hod Fraunberg 2005 an Stootspreis vom Boarischn Stootsministerium fia Landwiatschoft und Forstan griagt.

## Eadkunde

De Gmoa Fraunberg liegt direkt am Iwagang vom Ardenga Moos im Westn zan higelign, woidreichn Hoizland im Ostn, eppa 10&nbsp;km nordestli vo da Kroastod Ardeng, 22&nbsp;km nordwestli vo Dorfen, 14&nbsp;km sidli vo Moosburg und 19&nbsp;km vom Flughofn Minga wegga.

De Gmoa hod drei Gemarkunga: Fraunberg, Maria Thoiham, Reichakiacha und 42 Ortschoftn. De gresstn davo san Fraunberg (eppa 650 Eihwohna), Grucking (eppa 210 Eihwohna), Reichakiacha (eppa 470 Eihwohna), Riding (eppa 130 Enwohna), Maria Thoiham (eppa 580 Eihwohna) und Dingkof (Tittenkofen, eppa 270 Eihwohna).

## Gschicht

Dees ejtaste Schloss Fraunberg is eppa im 13. Joarhundat baut worn. Im 30-jaarign Kriag is teiweis obrennt und eigstiazt. Bis 1683 is nacha wieda afbaut worn. Fraunberg wor long im Besitz de Freiherrn vo und zua Fraunberg. Dees Schloss gheat no imma da Famij vo Fraunberg und is eascht vor a poar Joar grindli renoviat worn.

1927 hod ma z Grucking a kloans bajuwarisches Grabafejd ausm 7. Joarhundat entdeckt.

Da Ort wor zwor Tei vom Kurfiaschtntum Bayern, hod owa a gschlossane Hofmark buidt. Da Sitz davo wor Oidfraunberg. Im Zug vo da Vawoitungsreform z Bayern is mitn Gmoaedikt vo 1818 de Gmoa Fraunberg entstondn.

1974 ham si de Gmoana Reichakiacha, Fraunberg und Thoiham freiwuijig zammagschlossa.

## Politik

Buagamoasta is da Johann Wiesmaier.

De Gmoasteiaeinahma ham im Joar 1999 umgrechnet 1.207.000 € ausgmocht.

## Berihmdheitn

* Joseph Maria von Fraunberg (1768 - 1842), Bischof von Augschburg, Erzbischof von Bamberg
* Monika Gruber (*1971), z Dingkof, bayrische Kabarettistin und Schauspuijarin

## Beleg


## Im Netz

*
Manitu

**Manitu** moant in da Sproch vo de Algonkin-Indiana en **Grossn Geist**; de Kroft und Energie, de wo si iwaroi in da Natua offnboat. Manitu is koa peasenlicha God, Manitu is owa in jeda Peason. Ois hod sein eignan Manitu: jede Pflanzn, jeda Stoa und sogoa jede Maschin. De uaspringliche Voastellung vo Manitu is vagleichboa mitn indischn *Brahman* und en ostasiatischn *Qi*.

In da Indianamission is da Begriff ois **Kitchi-Manitu** weit iwas uaspringliche Heakunftsgebiet vabroadt und in da christlichn vom Godvoastejung vawendt woan.

Im Nama vo da kanadischn Provinz *Manitoba* steckt aa s Woat Manitu drin.

## Beleg


## Literatua
* Densmore, Frances. *Chippewa Customs*. (1979, Minnesota Historical Press).
* Hoffman, Walter James, M.D. *The Mide'wiwin: Grand Medicine Society of the Ojibway*. (2005, Lightning Source Inc.)
* Johnston, Basil. *Ojibway Ceremonies*. (1990, University of Nebraska Press).
* Johnston, Basil. The Manitous: the spiritual world of the Ojibway. (2001, Minnesota Historical Society Press).
* Nichols, John D. and Earl Nyholm. *A Concise Dictionary of Minnesota Ojibwe*. (1995, University of Minnesota Press).
* Cuoq, Jean André. *Lexique de la Langue Algonquine*. (1886, J. Chapleau & Fils). 
* Rhodes, Richard A. *Eastern Ojibwa-Chippewa-Ottawa Dictionary*. (1985, Mouton de Gruyter).
Billy the Kid

**Billy the Kid** (Billy des Kind), bekonnt aa ois **Henry McCarty**, **William H. Bonney**, **Henry Antrim**, oda aa **Kid Antrim** (* vamuatli 23. Novemba 1859 z New York oda Indiana; † 14. Juli 1881 z Fort Sumner, New Mexico), is oane vo de bekonntastn und legendärstn Figurn in da Gschicht vom Wuidn Westn. Fia seine Gegna woa da Billy a Gsetzlosa (Outlaw), Revolvahejd und Meada, fia seine Ohänga a Kämpfa im Lincoln-County-Kriag und a amerikanischa Robin Hood.

Billy the Kid is vo Zeitgenossn ois freindlich, sympathisch und "gschmeidig wiar a Kotz" (lithe as a cat) beschriem woan. Ea woa imma adrett ozong und is moast mit an mexikanischn Sombrero umadumgrennt. Ea hod fliaßend spanisch gredt und hod de Mexikana voi akzeptiat, im Untaschied zu vuin vo seine Zeitgenossen. Sei letzte Freindin woa a Mexikanarin und ea is vom Sheriff Pat Garrett ausm Hintahoit easchossen woan, wiar a si zum letztn Moi besuachn woit. Wenns drauf okumma is hod a de Initiative eagriffn, hod si fia andare eigsetzt und woar a begnadete Fiarungspeasenlichkeit. Des ois und sei moastahofta Umgang mit Feiawoffn hod eam zua Legendn gmocht.

## Literatua
* Pat F. Garrett: *The authentic life of Billy, the Kid*. A faithful and interesting story. University of Oklahoma Press, Norman, OK 2000, ISBN 0-8061-3227-2 (englisch).
* Joe Hembus: *Western Geschichte 1540–1894*. Hanser, Minga 1979 (Taschenbuchausgabe bei Heyne 7143, Minga 1981, ISBN 3-453-01316-6)
* Miguel Antonio Otero, Jr.: *The Real Billy the Kid*. With New Light on the Lincoln County War. Arte Público Press, University of Houston, Houston, TX 1998, ISBN 1-55885-234-4 (englisch).

## Im Netz

* 
* ''About Billy the Kid''
* Monument Gallery: ''Lincoln'' und ''Fort Sumner'', New Mexico
* NYT: ''Billy The Kid's Life And Death''
* tagesschau.de: ''Nach Versprechen aus dem 19. Jahrhundert. Wird "Billy the Kid" doch noch begnadigt?''
Pawlowsk

**Pawlowsk** () is klassizistische ehemolige Summaresidenz vom russischn Zarn und a Stod mit 16.087 Eihwohna (2010). Sie liegt etwoa 30 Kilometa südlich vo Sankt Petersburg und fünf Kilometa südöstlich vo Puschkin. Seit 1998 is sie administrativ Sankt Petersburg unterstöd und gheat zum Stodbeziak (Rajon) Puschkin.

Des anzigoatige Ensemble aus Schloss, Pavillons, in gresstn Schlosspark vo Eiropa und da historischn Oidstod is 1990 vo da UNESCO in de Listn vom Wödkuitua- und Natuaeabe vo da Menschheit aufgnumma wuan.

## Büda


Datei:Pavlovsk palace.jpg|Palast in Pawlowsk, 2006, Seitenfligl
Datei:Apollo's colonnade.JPG|Park in Pawlowsk, im Hintagrund de Sain vom Apoll
Datei:PavlovskPalace temple.jpg|Freindschaftstempe im Park
Datei:Pavlovsk 1001.jpg|Da Baunhof vo Pawlowsk, 2009
Datei:Pawlowsk-Palast 2005 a.jpg|Pawlowsk-Palast, Hauptgebaide


## Berihmte Leit

* Maria Pawlowna, Großfiastin vo Russland und Großherzogi von Sachsen-Weimar-Eisenach
* Marija Nikolajewna Romanowa (1819–1876), Großfiastin von Russland
* Bogdan Pawlowitsch Willewalde, russischea Mola und Pädagoge

## Literatua

* Susanne Massie: Pavlovsk - The Life of a Russian Palace, London 1990 ISBN 0-9644184-0-1
* Krieg und Frieden - Eine deutsche Zarin in Schloß Pawlowsk, Minga 2001 ISBN 3-935549-09-1

## Im Netz

* http://www.alexanderpalace.org (Englisch)
* http://www.spb-guide.ru/pavlovsk.htm (Russisch)
* https://peterburg.center/maps/gosudarstvennyy-muzey-zapovednik-pavlovsk.html (Russisch)
* http://sightseeing.photo-world-online.net/russia/pavlovsk/park/
* Deutschlandfunk 13. August 2010: De gräßte Saumlung vo Beernobst soi vaschwindn (iwa de laundwiatschoftliche Vasuachsstation Pawlowsk)
Tipi

**Tipi** nennt ma s Zejt vo de noadamerikanischn Indiana. In da Lakota-Sproch hoasst *thípi* weatlich "sie wohna do". So hoasst im modeanan Lakota *thípi* aa "Haus", wei de Indiana heit in Haisan wohna.

A Tipi besteht aus am Gstej und aus Stanga (dinne Stämm vo Nodlbaama) und oana hoibkroasfeamign Blochan. Friara woa de Blochan aus Bisonleda. Noch da Fost-Ausrottung vo de Bison und da Ausgrenzung vo de Indiana in Reservatn is de Tipiblochn aus Seglduach. De Grundflächn vom Tipi is kroasrund und hod an Duachmessa vo 3 – 7 m. In da Mittn vom Tipi is de Feiastej, am Bodn liegn Blochan und Fej.

De moastn Tipis in oana Siedlung woan ned ogmoit oda vaziat. Bemoide Tipis woan wos Bsundas und ham Visiona, spirituelle Wesn, Kriag oda Jogdn doagstejt. Se san mit Natuafoam ogmoit woan und ham an Rang vom Bewohna sinalisiat. Vaziarunga mit Ohänga oda Medaillons woan bei de nordamerikanischn Indiana haifiga.

## Vawendung

Tipis san voa oim vo de nomadischn Vejka vo de Prärien und Grossn Ebanen ("Great Plains") vawendt woan, wei si so a Tipi schnej auf- und obaun losst. In am Tipi hod a Familie mit rund 6 Peasona glebt.

Heit vawendn de Indiana de Tipis nua no ois zuasätzlichn Wohnraum fia Gäste und bei Festn wia zum Beispui bei Powwows.

## Schau aa
* Wigwam

## Literatua
* Holley, Linda A. *Tipis-Tepees-Teepees: History and Design of the Cloth Tipi.* Gibbs-Smith, 2007.

## Im Netz

* Tipi-Aufbauoleitung
* "Tipe - elementare Skelettbauweisen" von Erich Lehner
* construction plan
Gotnburg

**Gotnburg**, amtli: **Göteborg** (schwed.: []; engl.: *Gothenburg*) is a Stod in da schwedischn Provinz *Västra Götalands Län* und dena historischn Provinzn *Västergötland* und *Bohuslän*.

Gotnburg is noch Stockholm de zwoatgresste Stod vo Schwedn. De Stod mit dena umliegandn Gmoana gliadat si seitm 1. Jenna 2011 in 10 Stodbeziak. De Stod is a Tei vo da statistischn Oaheit *Gross-Gotnburg* (*Storgöteborg*) mit 917.984 Einwohna (2009). Dazua ghean nebm da Gmoa Gotnburg aa de Gmoana Ale, Alingsås, Härryda, Kungsbacka, Kungälv, Lerum, Lilla Edet, Mölndal, Öckerö, Partille, Stenungsund und Tjörn.

De zehn aktuejn Stodbeziake san:

* Angered (zuvoa Gunnared und Lärjedalen)
* Askim-Frölunda-Högsbo (zuvoa Askim, Frölunda und Högsbo)
* Centrum
* Lundby
* Majorna-Linné (zuvoa Majorna und Linnéstaden)
* Norra Hisingen (zuvoa Backa, Kärra-Rödbo und Tuve-Säve)
* Västra Göteborg (zuvoa Södra Skärgården, Tynnered und Älvsborg)
* Västra Hisingen (zuvoa Biskopsgården und Torslanda)
* Örgryte-Härlanda (zuvoa Örgryte und Härlanda)
* Östra Göteborg (zuvoa Bergsjön und Kortedala)

## Beleg


## Literatua
* Robert Schediwy: *Städtebilder – Reflexionen zum Wandel in Architektur und Urbanistik*, Wean 2005

## Im Netz

* Hoamseitn vo da Stod (englisch, schwedisch)
* Touristeninformation
* VisitSweden
Monika Gruber

De **Gruber Monika** (* 29. Juni 1971 z Wartenberg, Obabayern) is a boarische Kabarettistin und Schauspuijarin. Se gheat za de Senkrechtstarta in da bayerischn Kabarett-Szene. Ois Kejnarin Monique hod se 2004 iah Solo-Debüt gem.

## Lem und Laffboh

De Gruabarin is afm Bauanhof vo iahre Ejtan im obabayerischn Fraunberg-Tittenkofen mid zwoa jingan Briadan afgwoxn.

Nochm Abi hod se meahrane Joar ois Fremdsprochnsekreterin gorbat. Mid 27 Joar hod se a zwoaahoibjoarige Schauspuiausbuidung z Greawoid gmocht. Scho weahnd da Ausbuidung hod se iah easchts Theataengagement ghod: Vo 2000 bis 2005 is se z Minga Ensemblemidgliad vo da *Iberl-Bühne* gwen.

De Gruabarin hod in da Komikaserie *Kanal fatal* und in da *Freitagscomedy* Günter Grünwald midgmochd. De Zammorbat is 2009 z End gonga.

Seit 2004 duat de Gruabarin direkt vo da Wiesn berichtn.

Seit Ofong 2011 spuit de Monika zamma mid'm Bruno Jonas und am Rick Kavanian ba da *Klugsch-Eisser & Co. KG* mid. Des is a Satiresendung vom Bayerischn Fernseng, wo oamoi im Monat lafft.

## Kabarettprogramm

* 2004: *Kellnerin Monique: Schmeckts ned?*
* 2005: *Hauptsach' gsund*
* 2008: *Zu wahr um schön zu sein*
* 2011: *Wenn ned jetzt, wann dann!*
* 2016: *Irgendwas is immer!*

## Schauspui

### Feanseng <small>(Auszug)</small>
* 2002: Retro
* 2004: Auffahrt Nockherberg
* 2004: Der Alte
* 2004: Tatort (Episode: Sechs zum Essen)
* seit 2005: Grünwald Freitagscomedy
* 2005: Auf bairisch g'lacht 
* 2006: Die Gruber
* 2006: Coconut Kiss
* seit 2007: Neues aus der Anstalt
* 2008: Der Kaiser von Schexing
* 2009: Normal is des ned!
* 2010: Lotta & die alten Eisen
* 2011: KLUGSCH-EISSER & CO. KG

### Fuim (Kino)

* 2011: *Eine ganz heiße Nummer* (Kinostart am 27. Oktoba 2011)

### Theata

* 2009: *Honigmond*

## Auszeichnunga

* 2006: Bayerischer Kabarettpreis in da Kategorie Senkrechtstarta
* 2007: Ernst-Hoferichter-Preis
* 2008: Merkur-Theaterpreis vo da Zeidung *Münchner Merkur*

## Im Netz
* 
* Hoamseitn vo da Monika Gruber
* Portrait vo da Monika Gruber af BR-Online
* Reinhard Mohr: ''Out of Tittenkofen''  Portrait in Der Spiegel vom 11. Feba 2008

## Beleg
Wigwam

**Wigwam** nennt ma de Hittn vo bestimmtn Vejkan vo de nordamerikanischn Indiana. A Wigwam is festa und widastondsfähiga ois wiar a Tipi, owa dafia ned so leicht auf- bzw. ozbaun. Da wesentliche Konstruktionsuntaschied besteht do drin, dass fias Tipi grode Stanga ois Stitzn vawendt wean und fias Wigwam bogane.

Wigwams san vor oim vo de Algonkin-Indiana in de noadestlichn Woidgebiete vo Nordamerika vawendt woan. Im Südn hod ma ähnliche Hittn **Wickiup** gnennt. Fia de eiropäischn Eiwandara woan olle Behausunga vo Indiana Wigwams, de Bedeitung hods aa no heit im Boarischn.

Wigwams wean heit ois Schwitzhittn gnutzt.

## Im Netz

* How to build a wigwam
* Wigwam construction
* making of a wickiup (including pictures)
* drawing of a wickiup
Krasnoje Selo

**Krasnoje Selo** () is a Stod in Russland, de wos zu Sankt Petersburg gheat. Sie hod 44.323 Eihwohna (2010).

De Stod liegt etwa 25&nbsp;km sidwestli vom Zentrum vo St. Petersburg am klaan Fluss *Dudergofka*, dea wos bei *Urizk* (Stodtei vo St. Petersburg) in an Finnischn Meerbusn vo da Ostsee mindt.

Krasnoje Selo is es Zentrum vom gleichnaumign Rajon vo da Stod mit Fedarationssubjektstatus St. Petersburg.

## Gschicht

Krasnoje Selo (deitsch: *Scheenes Dorf*) is im 18. Joahundat entstaundn. Ob 1765 woa des a Staundort vo de Gardetruppn vo da St. Petersburger Garnison vo Russischn Armee. De Gegend woa aa a beliabts Datschen-Gebiet vo reichn Leidln aus da russischen Haptstod.

## Im Netz
* Haamseitn vo da Stod (russisch)
Totem

A **Totem** is a Objekt des wo a Symboi fiar a Familie, an Stamm oda a Peason doastejt. In da animistischn Voastellung vo de Indiana is owa no meara: A Totem wead ois Wesn empfundn, ois Urahnl und ois Schutzengl.

S Woat Totem kimmt aus da Algonkin-Sproch und hoasst „Vawondtschoft“, „Familienobzeichn“ oder aa „peasenlicha Schutzgeist“.

A Totem ko z. B. a Pflanzn oda a Viech sei, owa aa a ogmoite Figua wo an Schutzgeist repräsentiat. Fias Totem muass a Indiana bestimmte Tabus respektian. Wea de Tabus valetzt wead hoat bestroft, moast mit da Todesstrof.

A Totem hod ma uaspringlich vo da Gebuat o ghobt, es is vaeabt woan. Spada hods a de Meglichkeit gem, dass ma si a peasenlichs Totem ausgsuacht hod, moast iwa a Vision.

## Im Netz
* Informationaauf indianer-web.de
* Indianischen Totems
Schlern

Der **Schlern** (ladinisch: *Sciliër*, italienisch: *Sciliar*, élter daitsch: *Schalern*, *Saleren*) isch a 2563 m hoacher Perg uma 15&nbsp;km éstlich va Poazn. Er isch as Wåhrzoachn va Sidtiról unt gheart zu die Dolomitn. Der Gipfl isch wåågrecht „ågschnittn“, mit a Hoachflächn, nét spitzig; die zwoa Zackn afn nérdlichn Hång (Såntner Spitz unt Euringer Spitz) gébm ihm an unverkénnpårs Profil. Er isch óhne Kletterkénntnisse zuagénglich. In Jåhr 1885 håt der Daitsche unt Éstreichische Ålpmverein a Schutzhaus augmåcht. In Nórdóstn van Schlern isch die pekånnte Seiser Ålm. 1960 håt der Ålpmverein Sidtiról die Schlernpédelehittn augstéllt. Zem isch hait a Gåsthaus.

Der Groaßtoal van Schlern isch aus Dolomit (Magnésium- unt Kålchkarbonat) aufpaut unt sei Ålter isch iber 200 Milliónen Jåhr. Afn Plateau (!) van Schlern håt man archeológische Funde aus der spåtn Prónzezeit gmåcht.

In Nåmen va dén Perg håt aa die Sidtiróler Kulturzeitschrift „Der Schlern“.
*Kursiver Text*
Schlernhexn

Die **Schlernhexn** sein dé legendärn Weiber, dé afn Schlern ihrn Tréffpunkt ghåp unt wóméglich ihre wildn Ténz augfiahrt håm. In Vólk wern verschiedne Legéntn derzéhlt.

Der histórische Hintergrunt sein die Hexnprozesse unt die Verurteilungen, dé’s in 16. Jåhrhundert gém håt. Schrifliche Aufzeichungen gip’s va die Prozesse 1506 unt 1510 in Véls (Völs). Då scheinen aa die Namen va die Weiber auf, dé vór Gericht gståntn sein. Durch Fólter håt man die Lait mehr óder weaniger sell rédn gmåcht, wås man va ihmene hearn hat gwéllt. Pa Gerichtslait, dé zu séte Methódn instånt sein, kånn man aa ånzweiflen, ób die aufzeichntn Aussågn iberhaup stimmen, óder ób sie a derfuntne Rechtfértigung sein, die  Persónen ausn Wég zu schåffn. Man håt in die Ånklåggn åndichtet, Kinder umzupréngen unt zu éssn, Wétter herzuzaubern, die Viecher zu verhexn, die Kiah fernzumelchen (Kiah melchen, dé in an åndern Órt sein), mitn Taifl in Punt zu sein unt åndre Såchn. A påår Fraun sólln ausgsågg håm, dass sie afn Schlern „ausgfåhrn“ sein.

Nebm der Hexnbulle „Summis affectibus desiderantes“ (1484) van Påpst Innozénz VIII. unt in „Hexenhammer“ (Malleus maleficarum, 1487) van Dominikaner Heinrich Krämer isch in Tiróler Raum aa die Malefizórdnung (1499) van Maximilian I. a Voraussétzung fir die Hexnverfólgungen. Die Malefizórdnung zéhlt die verschiednen Stråfn auf; z. B. Ketzer sein zu verprénnen. Hexerei isch nét oagns ångfiahrt; dé låsst sich unter Ketzerei óder åndre Tåtpesténde einórdnen. Die Prozesse sein geheim, Verurteilung af Verdåcht alloan isch méglich.

Die genaue Zåhl va die Verprénnungen untern Schlern isch nét pekånnt; Elmar Perkmann, der die Såch untersuacht håt, rédt va 30 Ópfer, drunter zwoa Mander; nét ålle sein verprénnt gwurtn.

## Piachr

* Die Völser Hexenprozesse 1506 und 1510; Elmar Perkmann; Hrsg. Gemeinde Völs am Schlern, 2006
* Hexen und Zauberer in Tirol; Hans Benedikter; Athesia Verlag Bozen, 2000
Schlernhexe

Unter **Schlernhexe** versteaht man:

* Oane va die Hexn, dé in Vólksglabm friaher afn Schlern (Perg pa Pózn) ihre Versåmmlungen ghåp håm
* Die Gepirgspflånz „Schlernhexe“, Armeria alpina
* Schlernhexen: A Innschprugger Vólkstånzgruppm
Lauterfresser

**Lauterfresser** isch der volkstimliche Nåmen van **Mathias Perger**, dén sie wégn ångéblicher Hexerei verurteilt håm. Er isch um 1587 óder friaher gepórn, håt in der Gégnt va Prixn glép unt isch 1645 in Mihlpåch verprénnt gwórtn.

Man håt hait iber ihm Informaziónen va seine Prozessaktn van Prozess in Ródeneck. Er isch Handler unt Gelégnheitsårbeter gwésn. Pan Lésn af die Gråbkraizlen af die Friethéf håt er sich selber as Lésn peipråcht unt sich a fir Astrologie intressiĕrt. Méglicherweis håtn dés verdächtig gmåcht. Unter Fólter håt er ausgsågg, dass er mitn Taifl in Punt isch unt in die Lait Schadn ångrichtet håt. Man derzéhlt hait aa Gschichlen iber ihm, dé aus der Fantasie va die Leit kémmen.

## Piachr
* Ignaz Zingerle: Barbara Pachlerin, die Sarnthaler Hexe und Mathias Perger, der Lauterfresser, Wagner'sche Buchhandlung, Innsbruck 1858
Rabindranath Thakur/Tirolarisch

****, éltre Schreibweis *Rabindranath Tagore* (Bengalisch: রবীন্দ্রনাথ ঠাকুর, Rabīndranāth Ṭhākur, [ɾobin̪d̪ɾonat̪ʰ ʈʰakuɾ]; * 7. Mai 1861 in Kalkutta,; † 7. August 1941 in Kalkutta), isch a bengalischer Dichter und der easchte asiatische Nobelpreistréger fir Literatur 1913 gwésn. Håt vielseitige Pegåbung ghåp, als Dichter, Filosóf, Måler, Kómponist unt Musigspieler, in der Politik unt Religión. Er isch ausn hoachn bengalischn Ådl, håt åber a pescheidns Wésn ghåp. Va ihm ståmmen die Naziónalhymnen va Bangladesch unt Indien. In Nobelpreis håt er firn Gedichtpånt „Gitanjali" kriagg.

Als Kint håt er die Schual nét gern gmégg unt håt nåcher Privatunterricht kriagg. Sei Studium in Énglånt håt er aa nét fertig gmåcht. Schón friah håt er die westliche Kultur kénnenglernt. Er håt a påår Auslåntsroasn gmåcht, aa nåch Európa unt Amerika. 1883 håt er a zehnjaarigs Madl heiratn gmiaßt. Sie isch Muater va finf Kinder gwurtn, åber friah gstórm. Aa a Toal va seine Kinder sein vór ihm gstórm. Er håt sich gégn Kinderheirat eingsétzt, aber zwoa va seine Téchter håm aa friah gheiratet. In Ådlstitl, dén ihm die Énglénder gém håm, håt er aus politische Grint wieder zrugggém. Er håt viele Dramen unt tiafsinnige Gedichte gschriem. Tagore isch in seiner Hoamet unt weltweit gschätzt gwésn (nét psunders pa die deitschn Dichter zu seiner Zeit).

A kurzes Gedichtl aus der Såmmlung Sfulingo (Funkn):

Hait nó gip’s Lait
dé diar die Fiaß pussn kémmen;
då muasch aupassn
dass sie diar nét die Schuach wéknéhmen.
Schlernhexe (Pflanze)

Die **Schlernhex** (Alpen-Grasnelke, Armeria alpina) isch a Pflånz, de in die Gepirge va Sideuropa meistns óberhålb va der Wåltgrénz bis 2700 m Heach derhoam isch. Man sigg sie nét óft, åber meistns af mågre unt stoanige Pédn.

## Wia sie ausschaugg
Af an pis zu 30&nbsp;cm hoachn Stingl isch a kugelets Képfl va rosa- óder purpurroate Plua. Af der Unterseit van Képfl isch a Krågn va truckne praune Plattlen. Der Stingl isch óhne Laber; die sem sein rosettnårtig afn Pódn, gråsårtig, hégstns 4&nbsp;mm proat unt bis 8&nbsp;cm lång. Die Staud iberwintert in a Kóp (Knospe), de af der Heachn van Pódn isch und gschitzt va die ågstórmen Plattlen van åglófnen Jåhr. Van Nåmen her mécht man moanen, dass die Staud schiach ausschaugg; as Gégntoal isch der Fåll.

## Zu wås sie guat isch
Die óberirdischn Toale wirkn gégn Entzindungen (astringierend).

## Nåmen
In Nåmen håt sie van Schlern, dés isch a Perg.
Franzesische Sproch

De **franzesische Sproch** (frz.: **(la) langue française** [], oda **(le) français** []) gheat za de romanischn Gruppm vom italischn Zweig vo de indogermanischn Sprochn. Sie wead vo meara wia 100 Milliona Leid in meara wia 50 Lenda gschprocha und zejd za de Wejdsprochn.

Franzesisch is unta andam Omtssproch in Frankreich, Kanada, da Schweiz, Bejgien, Haiti und an Haffa Lenda in West- und Zentralafrika, wearends im arabischsprochign Nordafrika und in Indochina ois Nemsproch weit vabroadd is. Aussadem is a oane vo de Omtssproch vo da EU, Omtssproch vo da Afrikanischen Union und da Organisation vo de Amerikanischn Stootn und oane vo de sex Omtssprochn und mit Englisch alloanige Orwatssproch vo da UNO.

De franzesische Sproch wead duach de *Académie française* reguliat, de sognennte *Loi Toubon* (a Gsetz zan Schutz vo da franzesischn Sproch in Frankreich), dees *Office québécois de la langue française* (a Beheadn z Québec), an *Service de la langue française* (a bejgische Institution zua Pfleg vo da franzesischn Sproch) und de *Délégation générale à la langue française et aux langues de France*.

## Vabroadung

## Gschicht

In Gallien hods drei grosse Vejka mit oagnan Sprochn gem, de Kejtn, wo de Rema gnennt ham, de Aquitania im Sidwestn und de Belga im Noadn. De Romanisiarung is in zwoa Schrittn eafoigt. Dees Lateinische is 122 v.&nbsp;Kr. mit da Grindung vo Aquae Sextiae (heit: *Aix-en-Provence*) und Narbonne in da Provinz vom remischn Reich *Gallia Narbonensis* (heit: *Provence*) noch Sidfrankreich kema. Obm Joar 58 v. Kr. mit da Eaobarung vo Nordgallien duachn Julius Caesar is Lateinische aa ins restliche Gallien kema.

## Sprochbeispui

*Oigmoane Eaklearung vo de Menschnrecht:*
:Tous les êtres humains naissent libres et égaux en dignité et en droits. Ils sont doués de raison et de conscience et doivent agir les uns envers les autres dans un esprit de fraternité.

*Iwasetzung:*

:Oi Menschn san frei und gleich an Wiade und Rechtn geborn. Se san mit Vanumft und Gwissn begobt und soin se im Geist vo Briadalichkeit begegn.

## Beleg


## Literatua

* 
* Günter Holtus, Michael Metzeltin, Christian Schmitt (edd.): *Lexikon der Romanistischen Linguistik (LRL)*, Tübingen, Niemeyer, 1988-2005 (12 Bände); Band V,1: *Französisch*, 1992.
* 

## Im Netz
* Eifiarung in de franzesische Sprochwissenschoft